এখানে ‘নিশীথে’ এবং ‘নগ্ন’ শব্দের নির্বাচন লক্ষণীয়। নিশীথের স্থলে ‘দুপুর রাত্রি’ লেখা যেতে পারত, ‘নগ্ন’-এর স্থলে লেখা যেতে পারত ‘উলঙ্গ’। কিন্তু কবি জানতেন উক্ত দুই শব্দের ব্যবহার কবিতার স্বচ্ছন্দ চলনকে ব্যাহত করবে, ছন্দের ক্ষেত্রে ঘটাবে বিপত্তি। ‘নিশীথে নিয়ন’ – এই শব্দবন্ধের মধ্যে দুবার ‘নি’ ধ্বনির ব্যবহার গোটা পঙ্ক্তিতেই এনেছে দোলন। সৃষ্টি হয়েছে এক মায়াঘন পরিবেশ। এরপরই এসেছে সম্পূর্ণ বিপরীত চলন। ‘নিয়ন’-এর বিশেষণ হিসেবে ‘নগ্ন’ শব্দের ব্যবহারে সেই মায়াঘন পরিবেশ মুহূর্তেই ছিন্ন হয়, পাঠকের মানসপটে উদ্ভাসিত হয় এমন এক জগৎ, যা অসুস্থ, পা-ুর, বিবর্ণ। সেখানে দিনের বেলা আলোর দেখা মেলে না, অথচ রাত্রিতে নিয়নের বাতি জ্বলে!